บ.ย่อย MIDA ตั้งบ.ใหม่ให้บริการเช่าสื่อโฆษณา-ทำป้ายสื่อโฆษณาครบวงจร
บ.ย่อย MIDA ตั้งบริษัทใหม่ให้บริการเช่าสื่อโฆษณา-ทำป้ายสื่อโฆษณาครบวงจรมีทุนจดทะเบียน 5 ล้านบาทคาดว่าการลงทุนดังกล่าวจะได้รับผลตอบแทนในรูปเงินปันผล
14 ต.ค. 2558

บริษัท ไมด้า แอสเซ็ท จำกัด (มหาชน) หรือ MIDA ระบุว่าบริษัท ไมด้า แอด จำกัด ซึ่งเป็นบริษัทย่อย ได้ลงทุนจัดตั้งบริษัท เม็มโมรี มาสเตอร์ แอลอีดี จำกัด โดยไมด้า แอด ถือหุ้นในสัดส่วน 90% ของทุนจดทะเบียน เพื่อให้บริการเช่าสื่อโฆษณา รับทำป้ายสื่อโฆษณาครบวงจร ขายสื่อโฆษณาทางโทรทัศน์ วิทยุ สื่อต่างๆ
กำหนดทุนจดทะเบียน 5 ล้านบาท ซึ่งแหล่งที่มาของเงินทุนจะมาจากเงินทุนหมุนเวียนของบริษัท ไมด้า แอด จำกัด ทั้งนี้ บริษัทคาดว่าการลงทุนดังกล่าวจะได้รับผลตอบแทนในรูปเงินปันผล
 